text: Middelalderfest med lysshow
  27 august 2013 kl. 18.03
  Et topmoderne, højteknologisk lysshow indgår i dette års Middelalderfestival.
  Et hypermoderne lysshow til en Middelalderfestival i Horsens?
  - Nogle vil måske mene, at autenticiteten forsvinder lidt ved at vise et middelalderslag på så højteknologisk en måde, som et lysshow er. Men vi har valgt at bryde de traditionelle rammer og forene en ægte middelalderfortælling med moderne effekter, siger projektkoordinator Iben Høgh Grøftehauge.
  I løbet af syv minutter og 18 sekunder kan publikum følge, hvordan en middelalderborg bygges op og går til grunde.
  Det er den 30. og 31. august, der er Middelalderfestival i Horsens.
  